آمریکا خاریجی ایشلر ناظیری مایک پومپئو، روسیا خاریجی ایشلر ناظیری سئرگئی لاوروو‌دان ونزوئلایا داها چوخ نیظامی پرسونل گؤندرممه‌سینی ایسته‌دی.
ایکی ناظیرین تلفون گؤروشمه‌سینی بیلدیرن آمریکا خاریجی ایشلر ناظیرلیگی‌نین سؤزچو یاردیمچیسی رابرت پالادینو یازی‌لی بیر آچیقلاما وئریب.
پالادینونون سؤزلرینه گؤره، ناظیر پومپئو روسیا‌داکی همکاری لاورووا، روسیانین ونزوئلادا آتدیغی آددیم‌لار قارشی‌سیندا، آمریکا و بؤلگه‌دکی موتتفیق‌لری بوش قالمایاجاغینی سؤیله‌دی.
سؤز قونوسو آچیقلامادا
(ونزوئلا پرزیدنتی) نیکولاس مادورونون غیری-قانونی رژیمینی دستکلمک مقصدی ایله، روسیانین نیظامی پرسونلی موقتی پرزیدنتی خوان قایدونو قطعیتله دستکله‌ین ونزوئلا خالقی‌نین اذیت‌لرینی اوزا‌دیر. ونزوئلا خالقینا داها پارلاق بیر گله‌جک آختارماغا چاغیریریق." ایفاده‌لرینی ایستیفاده ائتدی.
روسیا نیظامی نقلیات اوچاغی ایله ونزوئلا اوچون 100-دن چوخ عسگر و 35 تون طبی تجهیزات گؤندردیگینی ادعا ائتدی.
ونزوئلا بحرانی
ونزوئلادا اکثریتی موخالیفتین الین‌دکی میللی مجلیس‌ین باشقانی خوان گوایدو، ژانویه آییندا، اؤزونو "موقتی دولت باشقانی" اعلان ائتمیش و باشدا آمریکا اولماقلا اوسترالیا، کانادا، کولومبیا، پرو، اکوادور، پاراگوئه، برزیل، شیلی، پاناما، آرژانتین، کوستا ریکا گواتمالا کیمی اؤلکه‌لر طرفیندن تانینمیش، نهایت، آوروپا پارلامنتی ده عینی یؤنده آدیم آتمیشدی.
تورکیه، مکزیک، روسیا، ایران، کوبا، چین و بولیوی ایسه مادورو حکومتینه دستک‌لرینی یینیلرکن، مادورو دا اینکیشاف‌لار اوزرینه آمریکا ایله دیپلوماتیک علاقه‌لری کسدیگینی آنجاق تیجارت علاقه‌لری‌نین داوام ائدجگینی آچیقلامیشدی.
آمریکا پرزیدنتی دونالد ترامپ ونزوئلایا نیظامی موداخیله‌نی ده واریانت‌لاردان بیری اولا‌راق گؤستردی.
